[image: image1.png]



PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ, 

DE DISCIPLINĂ ŞI IMUNITĂŢI
	
	                                               Bucureşti, 28.03.2007
                                               Nr.  P.L.x – 600/2006


RAPORT

              asupra reexaminării Legii privind reutilizarea informaţiilor din instituţiile publice, la solicitarea Preşedintelui României
În conformitate cu prevederile art. 135 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre reexaminare, cu Legea privind reutilizarea informaţiilor din instituţiile publice, trimisă cu adresa nr. P.L.x 600/2006 din 21 martie 2007, înregistrată cu nr. 31/913  din 21 martie 2007, urmare a solicitării Preşedintelui României.    

Această  lege, adoptată de Senat şi de Camera Deputaţilor, cu respectarea prevederilor art. 75 şi ale art. 76 alin. (2) din Constituţia României, republicată, a fost transmisă spre promulgare Preşedintelui României la data de 11 septembrie  2006.
Camera Deputaţilor este Cameră decizională.
În conformitate cu dispoziţiile art. 77 alin. (2) din Constituţie, Preşedintele României a formulat o cerere de reexaminare  pentru următoarele considerente: 

· România are deja o reglementare foarte bună în domeniu, prin Legea nr. 544/2001 privind liberul acces la informaţiile publice, cu modificările şi completările ulterioare ;

· Taxa pentru serviciile de reutilizare a informaţiilor, prevăzută de textul Legii privind reutilizarea informaţiilor din instituţiile publice intră în contradicţie cu dreptul la informaţie, stipulat de art. 31 (1) din Constituţia României, republicată, care statuează că „dreptul persoanei de a avea acces la orice informaţie de interes public nu poate fi îngrădit”;

· Termenul de reutilizare precum şi scopul reutilizării sunt formulate lapidar;

· Directiva nr. 2003/98/CE a Parlamentului European şi a Consiliului privind reutilizarea informaţiei în sectorul public ar putea fi preluată doar parţial, având în vedere faptul că România are deja o reglementare foarte bună în domeniu, prin Legea nr. 544/2001 privind liberul acces la informaţiile publice, cu modificările şi completările ulterioare. 

Senatul a admis cererea de reexaminare trimisă de Preşedintele României, şi adoptat proiectul de Lege privind reutilizarea informaţiilor din instituţiile publice în şedinţa din 19 martie 2007, cu respectarea prevederilor art. 76 alin. (2) din Constituţia României, republicată.
 Potrivit prevederilor art. 61 din Regulamentul Camerei Deputaţilor, Comisia a reluat dezbaterile asupra legii în funcţie de obiecţiile formulate în cererea de reexaminare, în şedinţa din 28 martie 2007. La lucrările Comisiei au participat, în calitate de invitaţi, din partea Ministerului Comunicaţiilor şi Tehnologiei Informaţiei, domnul Balint Porcsalmi – secretar de stat şi doamna Cristina Pruteanu – consilier. 
  
Din numărul total de 27 de membri ai Comisiei, au fost prezenţi  la dezbateri  15 deputaţi. 

În  urma dezbaterilor şi a punctelor de vedere exprimate de către membrii Comisiei şi de către invitaţi, s-a  hotărât, cu unanimitatea voturilor membrilor prezenţi, să se supună plenului Camerei Deputaţilor, spre dezbatere şi adoptare proiectul de lege, în forma adoptată de Senat, cu amendamentele admise redate în Anexă.
În raport cu obiectul şi conţinutul său legea face parte din categoria legilor ordinare. 
                    PREŞEDINTE,                                                                                                    SECRETAR,          

                    Sergiu ANDON                                                                                                   George BĂEŞU

  Expert,

Mihaela Ivan-Cucu

                   ANEXĂ


AMENDAMENTE  ADMISE
	i. N
Nr.
crt.
	Text senat
	Amendamentul propus

şi autorul acestuia
	Motivare

	1.
	Lege privind reutilizarea informaţiilor din instituţiile publice
	Text nemodificat. 
	

	2. 
	
Art.1.-
Scopul prezentei legi îl reprezintă reglementarea reutilizării informaţiilor din instituţiile publice, în vederea creării unor noi produse şi servicii informaţionale.
	Text nemodificat. 
	

	3. 
	
Art.2.-
Prezenta lege reglementează cadrul juridic al reutilizării documentelor aflate în posesia instituţiilor publice, pe care acestea din urmă le-au creat în cadrul activităţii publice proprii şi care pot fi ulterior utilizate în scopuri comerciale sau necomerciale şi nu se aplică mijloacelor de informare în masă.
	Text nemodificat. 
	

	4. 
	
Art.3.-
Prezenta  lege   nu   se   aplică   următoarelor   tipuri   de documente:
	Text nemodificat. 
	

	5. 
	
a)
documentele a căror punere la dispoziţie constituie o activitate care excede sferei serviciului public aferent instituţiilor în cauză, serviciul public fiind definit potrivit legii;
	Text nemodificat. 
	

	6. 
	
b)
documentele asupra cărora un terţ deţine drepturi de proprietate intelectuală;
	Text nemodificat. 
	

	7. 
	
c) documentele prevăzute la art.12 alin.(1) din Legea                 nr.544/2001 privind liberul acces la informaţiile de interes public, cu modificările şi completările ulterioare;
	Text nemodificat. 
	

	8. 
	
d)
documentele deţinute de serviciile publice de radiodifuziune şi televiziune şi subsidiarii lor, precum şi de alte organisme şi subsidiarii lor, care îndeplinesc servicii publice de retransmisie radiodifuzată şi televizată, în măsura în care se aduce atingere drepturilor de proprietate intelectuală;
	Text nemodificat. 
	

	9. 
	  
e)
documentele deţinute de  instituţiile de educaţie şi cercetare, cum ar fi şcolile, universităţile, arhivele, bibliotecile şi institutele de cercetare, incluzând, atunci când este relevant, organizaţiile stabilite pentru transferul rezultatelor cercetării, în măsura în care se aduce atingere drepturilor de proprietate intelectuală,
	Text nemodificat. 
	

	10. 
	
f)
documentele deţinute de instituţiile culturale, cum ar fi muzeele, bibliotecile, arhivele, orchestrele, operele, baletele şi teatrele, în măsura în care se aduce atingere drepturilor de proprietate intelectuală;
	Text nemodificat. 
	

	11. 
	
g)
documentele în privinţa cărora persoanele fizice sau juridice trebuie să facă dovada unui interes legitim, în vederea obţinerii accesului la acele documente, în condiţiile legii;
	Text nemodificat. 
	

	12. 
	
h)
documentele în privinţa cărora persoanele fizice sau juridice trebuie să facă dovada unui interes legitim, în vederea obţinerii accesului la acele documente, în condiţiile legii.
	Litera h) se elimină.
Autor: Comisia juridică.
	Pentru eliminarea unei erori de redactare.

Între textele de la lit. g) şi h) există identitate de conţinut. 

	13. 
	
Art.4.-
În sensul  prezentei legi,  termenii şi expresiile de mai jos au următoarea semnificaţie:
	Text nemodificat. 
	

	14. 
	
a)
prin instituţie publică se înţelege:
	Text nemodificat. 
	

	15. 
	
1.
oricare autoritate a administraţiei publice centrale sau locale;
	Text nemodificat. 
	

	16. 
	
2.
oricare instituţie publică, de interes general sau local, autonomă ori aflată în subordinea sau sub controlul unei autorităţi publice;
	Text nemodificat. 
	

	17. 
	
3.
oricare persoană juridică, alta decât cele prevăzute la    pct.1 sau 2, care a fost înfiinţată pentru a desfăşura activităţi de interes public fără caracter comercial şi care se află cel puţin în una dintre următoarele situaţii: este finanţată din fonduri publice, se află în subordinea sau sub controlul unei autorităţi ori instituţii publice sau în componenţa consiliului de administraţie/organului de conducere sau de supervizare, mai mult de jumătate din numărul membrilor acestuia sunt numiţi de către o autoritate sau o instituţie publică;
	Text nemodificat.
	

	18. 
	
b)
prin document se înţelege orice conţinut informaţional sau orice parte a unui asemenea conţinut, indiferent de forma de stocare a datelor, pe suport de hârtie, în format electronic, audio, video sau audiovizual;
	Text nemodificat. 
	

	19. 
	
c)
prin reutilizare se înţelege folosirea, de către persoane fizice sau juridice, în scop comercial sau necomercial, a documentelor deţinute de instituţiile publice. Nu constituie reutilizare folosirea documentelor pentru informarea proprie a persoanelor fizice şi juridice şi nici utilizarea informaţiilor în activitatea jurnalistică; schimbul de documente între instituţiile publice ca urmare a îndeplinirii sarcinilor publice nu constituie reutilizare;
	Text nemodificat. 
	

	20. 
	
d)
prin scop comercial se înţelege urmărirea obţinerii, direct sau indirect, a unui avantaj economic ori material. Nu constituie reutilizare în scop comercial folosirea informaţiilor de către entităţile non-profit;
	Text nemodificat. 
	

	21. 
	
e)
prin terţ se înţelege orice persoană fizică sau juridică, de drept privat ori de drept public, care deţine un drept de proprietate intelectuală asupra informaţiilor cuprinse în documentul solicitat.
	Text nemodificat. 
	

	22. 
	
Art.5.-
(1)
Reutilizarea în scop necomercial a documentelor deţinute de instituţiile publice este liberă.
	Text nemodificat. 
	

	23. 
	
(2)
Reutilizarea în scop comercial a documentelor prevăzute la alin.(1) se face cu acordul instituţiei publice deţinătoare, în baza unei solicitări adresate instituţiei.
	Text nemodificat. 
	

	24. 
	
(3)
În cazul în care documentele sunt reutilizate de către o instituţie publică pentru desfăşurarea unor activităţi comerciale, care nu intră în sfera sarcinilor publice, se aplică aceleaşi condiţii ca pentru oricare alt utilizator.

	Text nemodificat. 
	

	25. 
	
Art.6.-
(1)
Solicitările pentru reutilizarea documentelor sunt făcute în scris, fie pe suport de hârtie, fie în formă electronică, dacă instituţia publică în a cărei posesie se găseşte documentul dispune de dotările tehnice necesare. Solicitările trebuie să cuprindă următoarele elemente:
	Text nemodificat. 
	

	26. 
	
a)
instituţia publică la care se adresează cererea;
	Text nemodificat. 
	

	27. 
	
b)
informaţia solicitată, astfel încât să permită instituţiei publice identificarea documentelor;
	Text nemodificat. 
	

	28. 
	
c)
datele de identificare şi autentificare ale solicitantului, precum şi adresa la care se solicită primirea răspunsului;
	Text nemodificat. 
	

	29. 
	
d)
scopul în care va fi folosită informaţia cerută.

	Text nemodificat. 
	

	30. 
	
(2)
Soluţionarea cererilor pentru reutilizarea documentelor se va face în termen de 20 de zile lucrătoare de la primirea acestora de către departamentul desemnat în acest sens, din cadrul instituţiei publice.
	Text nemodificat. 
	

	31. 
	
(3)
În cazul cererilor cu un grad ridicat de complexitate, termenul prevăzut la alin.(2) poate fi extins cu încă 20 de zile lucrătoare. În această situaţie, solicitantul va fi înştiinţat de necesitatea prelungirii termenului de soluţionare, în termen de 15 zile lucrătoare de la primirea cererii.
	Text nemodificat. 
	

	32. 
	
(4)
În vederea reutilizării, informaţiile pot fi puse la dispoziţia solicitantului integral sau parţial; în cazul prezentării lor parţiale se va face şi o motivare asupra acestei decizii.

	Text nemodificat. 
	

	33. 
	
(5)
În cazul în care solicitarea este respinsă, instituţiile publice vor informa, în scris, solicitantul despre aceasta şi îi vor prezenta motivele refuzului. 

	Text nemodificat.
	

	34. 
	
(6)
Orice respingere de cerere, totală sau parţială, trebuie însoţită şi de o referinţă despre modalitatea de contestare a acesteia, în cazul în care solicitantul doreşte să conteste decizia primită. 
	Text nemodificat. 
	

	35. 
	
(7)
Dacă refuzul este motivat în baza prevederilor art.3 lit.b), se vor comunica solicitantului referinţele privitoare la terţele persoane fizice sau juridice ce deţin drepturi de proprietate intelectuală asupra informaţiei, în cazul în care aceste referinţe sunt cunoscute sau, dacă aceste referinţe nu sunt cunoscute, persoana fizică sau juridică autorizată de unde instituţia publică a procurat materialul. Dacă solicitantul face dovada acceptului de utilizare a documentului din partea tuturor terţelor persoane implicate, atunci cererea lui va fi reanalizată şi rezolvată, ca şi cum ar fi fost un document care nu face obiectul art.3 lit.b).
	Text nemodificat. 
	

	36. 
	
(8)
Decizia prin care se soluţionează solicitările de reutilizare a documentelor poate fi contestată de solicitant, în condiţiile Legii nr.554/2004 a contenciosului administrativ, cu modificările ulterioare. Atât plângerea împotriva deciziei, cât şi recursul se judecă în procedură de urgenţă şi sunt scutite de taxă de timbru.
	Text nemodificat.
	

	37. 
	
(9)
Dispoziţiile alin.(1)-(8) nu se aplică instituţiilor publice prevăzute la art.3 lit.e), f) şi g).
	 (9) Dispoziţiile alin. (1)-(8) nu se aplică instituţiilor publice prevăzute la art. 3, lit. d), e) şi  f).
 Autor: Comisia juridică.
	Pentru corelare cu modificările operate anterior. 

	38. 
	
(10)
Decizia prin care se soluţionează solicitările de reutilizare a documentelor poate fi contestată de solicitant, în condiţiile Legii nr.554/2004, cu modificările ulterioare.
	Alineatul (10) se elimină.
Autor: Comisia juridică.
	Pentru eliminarea unei erori de redactare.

Între teza întâi a alin. (8) şi textul alin. (10) există identitate de conţinut.

	39. 
	
Art.7.-
(1)
În măsura în care instituţiile publice aprobă reutilizarea documentelor pe care le deţin, acestea sunt puse la dispoziţia solicitantului, în forma deţinută.
	Text nemodificat. 
	

	40. 
	
(2)
Instituţiile publice nu sunt obligate să creeze, să adapteze, să extindă sau să traducă documentele în vederea soluţionării cererii de reutilizare.
	Text nemodificat. 
	

	41. 
	
Art.8.-
(1)
Instituţiile publice pot stabili taxe pentru serviciile de reutilizare în scop comercial a documentelor. Pentru reutilizarea în scopul necomercial, instituţiile publice nu vor percepe taxă.
	Text nemodificat. 
	

	42. 
	
(2)
În măsura în care instituţiile publice percep taxe pentru reutilizarea în scop comercial a documentelor deţinute, acestea nu trebuie să depăşească costurile provenite din producerea documentelor, pregătirea lor şi furnizarea informaţiei. Taxele trebuie fixate, ţinându-se seama de costurile din perioada contabilă în cauză şi calculate pe baza principiilor contabile aplicabile organizaţiilor din sectorul public în cauză. La cerere, instituţiile publice trebuie să indice principiile de calcul pentru taxele solicitate, precum şi factorii ce trebuie luaţi în considerare la calculul taxelor pentru situaţii atipice.
	Text nemodificat. 
	

	43. 
	
(3)
Modul de stabilire a taxelor se instituie prin hotărâre a Guvernului.

	Text nemodificat. 
	

	44. 
	
(4)
Veniturile colectate din plata acestor taxe se fac integral venit la bugetul de stat.

	Text nemodificat. 
	

	45. 
	
(5)
Taxele pentru reutilizarea documentelor nu trebuie să fie discriminatorii.
	Text nemodificat. 
	

	46. 
	
(6)
În cazul în care documentele sunt reutilizate de către o instituţie publică pentru desfăşurarea unor activităţi comerciale, care nu intră în sfera sarcinilor publice, se aplică aceleaşi taxe ca pentru oricare alt utilizator.
	Text nemodificat. 
	

	47. 
	
Art.9.-
Instituţiile publice trebuie să asigure condiţii pentru facilitarea accesului la documentele disponibile pentru reutilizare, în special prin elaborarea de liste şi directoare, în cazul utilizării mijloacelor electronice, cu cele mai importante documente destinate reutilizării, precum şi prin numirea unor persoane de contact şi indicarea unor puncte de informare.
	Text nemodificat. 
	

	48. 
	
Art.10.-
(1)
Reutilizarea documentelor trebuie să fie liberă pentru toţi participanţii potenţiali de pe piaţă, chiar dacă unul sau mai mulţi participanţi au exploatat deja pe piaţă produse noi obţinute pe baza acestor documente.
	Text nemodificat. 
	

	49. 
	
(2)
Pot face obiectul unei înţelegeri privind acordarea unui drept de exclusivitate documentele a căror reutilizare este necesară pentru desfăşurarea unui serviciu public.
	Text nemodificat. 
	

	50. 
	
(3)
În cazul în care este încheiată o înţelegere privind acordarea unui drept de exclusivitate, odată la 3 ani trebuie verificat dacă mai există motivul justificator al înţelegerii. Dacă motivul acordării exclusivităţii nu mai există, dreptul de exclusivitate încetează.
	Text nemodificat. 
	

	51. 
	
(4)
Înţelegerile exclusive, încheiate în condiţiile alin.(2), trebuie să fie transparente şi făcute publice pe pagina de Internet a instituţiei publice implicate sau prin oricare alt mijloc.
	Text nemodificat. 
	

	52. 
	
(5)
Înţelegerile privind acordarea unui drept de exclusivitate, încheiate înainte de intrarea în vigoare a prezentei legi, îşi încetează aplicabilitatea la data expirării perioadei de valabilitate prevăzute în contract, dar nu mai târziu de data de 31 decembrie 2008.
	Text nemodificat. 
	

	53. 
	
Art.11.-
(1)
Prezenta lege intră în vigoare în termen de 60 de zile de la data publicării în Monitorul Oficial al României, Partea I. 
	Text nemodificat. 
	

	54. 
	
(2)
În termen de 60 de zile de la data publicării prezentei legi, Ministerul Comunicaţiilor şi Tehnologiei Informaţiilor, împreună cu Ministerul Finanţelor Publice, vor elabora normele metodologice de aplicare a prezentei legi, care vor fi aprobate prin hotărâre a Guvernului. 
	Text nemodificat. 
	

	55. 
	
Prezenta lege transpune Directiva nr.2003/98/CE privind reutilizarea informaţiilor din sectorul public, publicată în Jurnalul Oficial al Uniunii Europene nr. L345/31 decembrie 2003.
	Text nemodificat. 

